संदीप सिंह
संदीप सिंह (जन्म 27 फरबरी 1986) एक मैदानी हॉकी खिलाड़ी और भारतीय हॉकी टीम के पूर्व कप्तान हैं। भारतीय हॉकी के ड्रैग फ्लिकर संदीप को पेनाल्टी कार्नर विशेषज्ञ के रूप मे जाना जाता है। हॉकी में विशेष उपलब्धियों के लिए भारत सरकार ने संदीप को २०१० में अर्जुन पुरस्कार से सम्मानित किया। वर्तमान मे हरियाणा पुलिस विभाग में डीएसपी रैंक पर कार्यरत हैँ। फिल्म निर्माता शाद अली ने संदीप सिंह के जीवन पर सूरमा नाम की एक फिल्म बनाई है। दिलजीत दोसांझ ने फिल्म में संदीप सिंह की भूमिका निभाई है। इसे 13 जुलाई 2018 को जारी किया गया था। फिल्म में तापसी पन्नू और अंगद बेदी भी हैं।